钦定古今图书集成/理学汇编/字学典/第095卷 > 蔡邕
## 钦定古今图书集成/理学汇编/字学典/第095卷 > 蔡邕

按《后汉书》本传：“蔡邕，字伯喈，陈留圉人也。少博学，建
宁中，拜郎中。熹平四年，奏求正定文字，灵帝许之。邕
乃自书册，使工鑴刻，立于太学门外。碑始立，观视及
摹写者，车乘日千馀两，填塞街陌。初平元年，拜左中

按《法书要录》：“邕作《圣皇篇》成，诣鸿都门上。时方修饰
鸿都门，邕见役人以垩帚成字，心有悦焉，归而为飞
白之书。”

按《书断》：“邕仪容奇伟，笃孝博学，能画，又善音律，明天
文数术，灾变卒见，问无不对。工书绝世，尤得八分之
精微。体法百变，穷灵尽妙，独步今古。又创造飞白，妙
有绝伦，动合神功，真异能之士也。董卓用天下名士，
而邕一日七迁，光照荣显，顾宠彰著。王允诛卓，收伯
喈付廷尉，以献帝初平三年，死于狱中，年六十一。缙”
绅诸儒，莫不流涕。伯喈八分飞白入神，大篆、小篆隶
书入妙。　又引羊欣《笔法》云：“伯喈入嵩山学书，于石
室内得一素书，八角垂芒，篆写李斯并史籀用笔势。
伯喈得之，不食三日，乃大叫喜欢，若对数十人。喈因
读诵三年，便妙达其旨。伯喈自书《五经》于《大学》，观者
如市。”